Uredba komisije (EGS) št. 1964/90

z dne 6. julija 1990

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo (EGS) št. 1251/90 [2] in zlasti člena 9 Uredbe,

ker je treba zaradi zagotovitve enotne uporabe kombinirane nomenklature, priložene navedeni uredbi, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature, ta pravila pa se uporabljajo tudi za vse druge nomenklature, ki v celoti ali delno temeljijo na kombinirani nomenklaturi ali ji dodajajo kakršne koli dodatne pododdelke in so uvedene s posebnimi določbami Skupnosti, zaradi izvajanja tarifnih ali drugih ukrepov, ki se nanašajo na blagovno menjavo;

ker je treba v skladu z navedenimi splošnimi pravili blago, opisano v stolpcu 1 preglednice iz priloge k tej uredbi, uvrstiti pod ustrezne oznake KN, navedene v stolpcu 2, zaradi razlogov, navedenih v stolpcu 3;

ker Odbor za nomenklaturo ni podal mnenja glede blaga 3 in 4 v roku, ki ga je določil njegov predsednik;

ker so ukrepi, predvideni s to uredbo, v skladu z mnenjem Odbora za nomenklaturo glede blaga 1, 2, 5 in 6,

SPREJELA NASLEDNJO UREDBO:

Člen 1

Blago iz stolpca 1 preglednice v prilogi se zdaj v kombinirani nomenklaturi uvrsti pod ustrezne oznake KN, navedene v stolpcu 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. julija 1990

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 121, 12.5.1990, str. 29.

--------------------------------------------------

PRILOGA

Poimenovanje blaga | Uvrstitev Oznaka KN | Utemeljitev |

(1) | (2) | (3) |

1.Električna kontrolna naprava, poznana kot "igralna palica", sestavljena iz plastičnega ohišja (dimenzije: 8 × 8 × 5,5 cm) z ročico in dvema potisnima gumboma na vrhu. Pod majhnim ohišjem so štirje vijaki in dve kolesci, namenjeni uravnavanju kazalke na zaslonu. Ta naprava je prek kabla in posebnega priključnega vtiča povezana s centralno procesno enoto računalnika. Premiki ročice se prenesejo v računalnik prek upora dveh potenciometrov, nameščenih v ohišju igralne palice. Računalnik bere uporovne vrednosti, jih "prevede" in pretvori v premike kazalke na zaslonu. | 84733000 | Uvrstitev določata splošni pravili 1 in 6 za razlago kombinirane nomenklature ter besedili oznak KN 8473in 84733000. Ker se ta proizvod lahko uporablja s posameznim računalnikom, ga ni mogoče uvrstiti v poglavje 95, saj ni skladen z določbami opombe 3 k poglavju 95; prav tako ga ni mogoče uvrstiti pod tarifno številko 8471, ker ni skladen z določbami opombe 5 B k temu poglavju. |

2.Električna kontrolna naprava, poznana kot "miška za računalnik", sestavljena iz ohišja z dvema stikaloma ter priključnega kabla in vtiča. V ohišju so stična kroglica iz plastike, dve kolesci pravokotno eno na drugo, stroboskopska ploščica, vir svetlobe ter plošča tiskanega vezja z diodami in integriranim vezjem. | 84733000 | Uvrstitev določata splošni pravili 1 in 6 za razlago kombinirane nomenklature ter besedili oznak KN 8473in 84733000. Ker se ta proizvod lahko uporablja s posameznim računalnikom, ga ni mogoče uvrstiti v poglavje 95, saj ni skladen z določbami opombe 3 k poglavju 95; prav tako ga ni mogoče uvrstiti pod tarifno številko 8471, ker ni skladen z določbami opombe 5 B k temu poglavju. |

3.Podnožja z integriranim vezjem in rezervnim akumulatorjem, ki jih sestavljajo:28-nožično DIL podnožje, ki meri 18 × 36 mm,največ dve litijevi bateriji v podnožju,vezje krmilnika CMOS v obliki integriranega vezja, pritrjenega na podnožje.Ta podnožja se uporabljajo kot ohišja, brez dodatnega vezja, za CMOS pomnilnike, in za njihovo pretvorbo v nespremenljive elemente za shranjevanje. Litijeva baterija zagotavlja, da v primeru izpada napetosti zunanjega vira modul za shranjevanje, pritrjen na podnožje, dobiva električno energijo. Naloga krmilnika je, da zazna vsak padec napetosti in preklopi na napajanje iz baterije. Tako so shranjeni podatki zavarovani pred pisanjem in se ohranijo več let. | 85061910 | Uvrstitev določajo splošna pravila 1, 3(b) in 6 za razlago kombinirane nomenklature ter besedili oznak KN 8506in 85061910. Glavno nalogo, ki označuje enoto, opravlja litijeva baterija. |

4.Moduli z lasersko diodo, sestavljeni iz laserske diode, diode za merjenje optične moči, termoelektričnega hladilnika in temperaturnega senzorja, vgrajeni v kovinsko ohišje in s priključkom "pigtail" iz optičnih vlaken. Moduli se uporabljajo v opremi za optične telefonske linije, da pretvarjajo električne signale v svetlobne za prenos po optičnem kablu. | 85179091 | Uvrstitev določata splošni pravili 1 in 6 za razlago kombinirane nomenklature, opomba 2(b) k oddelku XVI ter besedila oznak KN 8517, 851790 in 85179091. |

5.Podnožje za katodno cev, sestavljeno iz dveh sklopljenih plastičnih komponent, v eni od katerih je več kovinskih priključnih elementov. Podnožje se pritrdi na bazo katodne cevi, s čimer se omogoči enostavna priključitev te katodne cevi na vezje televizijskega sprejemnika. | 85359000 | Uvrstitev določata splošni pravili 1 in 6 za razlago kombinirane nomenklature, opomba 2(a) k oddelku XVI ter besedili oznak KN 8535in 85359000. Ti proizvodi niso del katodnih cevi, so le podnožja, ki se uporabljajo za priključitev take cevi na vezje končanega aparata. |

6.Toplotno izolirana omara za shranjevanje ledu v kockah. Omaro sestavlja profilirano ogrodje z zunanjo oblogo in notranjo posodo iz jeklene pločevine. Med notranjo in zunanjo steno omare je plast plastične pene. | 94032099 | Uvrstitev določata splošni pravili 1 in 6 za razlago kombinirane nomenklature ter besedila oznak KN 9403, 940320 in 94032099. Ti proizvodi niso opremljeni s hladilno enoto niti niso zasnovani za priključitev take enote (glej pojasnjevalne opombe harmoniziranega sistema, številka 94.03, točka (h)). |

--------------------------------------------------